નિતેશ વાનાણી છેલ્લા દસ વર્ષોથી ભાજપમાં છે.

ઉત્તર પ્રદેશ હોય કે પશ્ચિમ બંગાળ કે ગુજરાત, સોશિયલ મીડિયામાં કોવિડની બીજી લહેરમાં મોદી સરકારની કામગીરી મામલે ભાજપના જ કાર્યકરો રોષ ઠાલવતા હોય એવા ઘણા કિસ્સાઓ સામે આવી રહ્યા છે.

એક સમયે મોદી અને ભાજપના કટ્ટર સમર્થક રહેલા લોકો ભાજપ સામે કેમ બાંયો ચઢાવી રહ્યા છે એ મહત્ત્વનો સવાલ છે.

સુરત શહેરની વાત કરીએ તો ભાજપના આઈટી સેલમાં કામ કરતા અને ભાજપ માટે છેલ્લાં દસથી વધુ વર્ષોથી જોડાયેલા નિતેશ વાનાણીએ સોશિયલ મીડિયામાં ભાજપની નીતિઓ સામે કથિત ટીકાયુક્ત ટિપ્પણીઓ કરવા બદલ જેલમાં જવાનો વારો આવ્યો હતો.

તેમને સ્થાનિક કોર્ટમાંથી જામીન મળ્યા છે પરંતુ 3 દિવસ પોલીસ કસ્ટડીમાં રહેવું પડ્યું હતું.

શું છે મામલો?

નિતેશ વાનાણી

નિતેશ વાનાણીએ સોશિયલ મીડિયામાં કોરોના વાઇરસ મામલે સ્થાનિક વહીવટી તંત્ર અને નેતાગીરી મામલે કથિત ટીકાયુક્ત ટિપ્પણીઓ કરી હતી.

તેમની સામે દાખલ થયેલી ફરિયાદ અનુસાર તેમણે સોશિયલ મીડિયામાં એક ટિપ્પણી એવી કરી હતી કે,  'સુરતના મુસ્લિમ વિસ્તારમાં માસ્ક મુદ્દે દંડ ઉઘરાવાવમાં કૂણું વલણ અપનાવવામાં આવે છે, જ્યારે હિંદુ વિસ્તારોમાં કડક વલણ અપનાવવામાં આવે છે.'

આ નીતિ બદલ તેમણે આડકતરી રીતે સ્થાનિક નેતાગીરી પર સવાલ ઉઠાવ્યા હોવાનું ચર્ચાઈ રહ્યું છે.

જોકે અન્ય વ્યક્તિએ તેમની વિરુદ્ધ બે સમુદાયોમાં વૈમનસ્ય ફેલાવવા અને ઉશ્કેરણીજનક ટિપ્પણીઓ કરી શાંતિ ડહોળવાની કોશિશ કરવાનો આરોપ લગાવી પોલીસમાં ફરિયાદ દાખલ કરાવી દીધી હતી.

જેને પગલે સુરતના સાયબર ક્રાઇમ વિભાગે (સુરત ગ્રામ્ય પોલીસે) તેમની ધરપકડ કરી હતી. 

ગત શુક્રવારે બપોરે તેમની અટકાયત કરાઈ હતી અને પછી તેમના બે દિવસના રિમાન્ડ માગવામાં આવ્યા હતા. જેથી તેઓ સોમવાર સુધી પોલીસ કસ્ટડીમાં રહ્યા હતા.

બીજી તરફ ભાજપ માટે વર્ષો સુધી સેવા આપનાર વ્યક્તિ સાથે આવી ઘટના બનતા તેમના વર્તુળના કેટલાક ભાજપી સભ્યોએ પણ વિરોધ નોંધાવી રાજીનામા આપ્યાં હોવાની વાત છે.

તદુપરાંત એવી પણ ચર્ચા છે કે નિતેશ વાનાણીને સબક શિખવાડવા માટે આ રીતે પક્ષના જ કોઈ નેતાના ઇશારે ફરિયાદ દાખલ કરવામાં આવી હતી.

કોણ છે નિતેશ વાનાણી?

આ સમગ્ર બાબતની સોશિયલ મીડિયામાં પણ ચર્ચા જાગી છે. કારણ કે જેની ધરપકડ થઈ તે વ્યક્તિ ભાજપના આઈટી સેલની સભ્ય છે. 

નિતેશ વાનાણીના મિત્ર મુકેશ ગુજરાતી અનુસાર નિતેશ મૂળ ભાવનગરના વતની છે અને છેલ્લાં ઘણાં વર્ષોથી સુરતમાં જ રહે છે.

તેઓ મુખ્યત્ત્વે રિયલ એસ્ટેટ... \n\nમને ઉપરના લેખ માટે સારું શીર્ષક આપો.
સુરત : ભાજપ આઈટી સેલના સભ્યને કોરોના મામલે પક્ષની નીતિની ટીકા કરવા બદલ જેલ થઈ?